**PASLAUGŲ PIRKIMO TECHNINĖ SPECIFIKACIJA**

# PIRKIMO OBJEKTAS

Mazuto priėmimo iš tanklaivio, laikino saugojimo ir perkrovimo į geležinkelio cisternas paslauga

1. **PIRKIMO OBJEKTO BENDRAS APIBŪDINIMAS**

AB Vilniaus šilumos tinklai (toliau –**VŠT**) planuoja įsigyti 85 000 metrinių tonų mazuto, kurio specifikacija nurodyta 3.1 punkte žemiau (toliau – **Mazutas**), kuris bus naudojamas šiluminės energijos gamybai. Mazutas bus atgabentas tanklaiviu į Klaipėdos uostą pagal Incoterms CIF sąlygas, turės būti priimtas iš tanklaivio, laikinai saugomas ir pakrautas į VŠT nurodyto vežėjo cisterninius vagonus pristatymui į VŠT, adresu Elektrinės g. 2, LT-03150, Vilnius.

1. **PERKAMOS PASLAUGOS APRAŠYMAS**
   1. Mazuto specifikacija:
      1. Kinematinis klampumas: mm2/s prie 100 °C, ne daugiau kaip 59 pagal ISO 3104 arba ASTM D445;
      2. Vandens kiekis, % (nuo masės): ne daugiau kaip 1.0 pagal ISO 3733 arba ASTM D 95;
      3. Sieros kiekis, % (nuo masės): ne daugiau kaip 1.0 pagal ISO 8754 arba ISO 14596;
      4. Pliūpsnio temperatūra atvirame tiglyje, °C: ne mažiau kaip 100 pagal ISO 2719 arba ASTM D 92;
      5. Kaloringumas (degimo šiluma) (MJ/kg): ne mažiau kaip 39.5 pagal ISO 8217, priedą A arba ASTM D 4868;
      6. Pelenų kiekis, % (nuo masės): ne daugiau kaip 0.14 pagal ISO 6245 arba ASTM D 482;
      7. Nuosėdų kiekis % (nuo masės): ne daugiau kaip 1.0 pagal ISO 10307-2;
      8. Stingimo temperatūra, °C: ne daugiau kaip +25 pagal ISO 3016 arba ASTM D 97;
      9. Tankis kg/m3, prie 15°C: daugiau kaip 880, tačiau ne daugiau kaip 1000 pagal ISO 3675 arba ISO 12185, arba ASTM D 1298.
      10. Spalva: ne daugiau kaip 6 pagal ASTM D 1500.
   2. Mazuto pristatymo tanklaiviu esminės sąlygos ir terminas:
   3. Pristatymo sąlyga – Klaipėdos uostas, CIF pagal naujausias Incoterms sąlygas;
      1. Pristatomas kaip pilnas arba dalinis krovinys;
      2. Pristatomas preliminarus kiekis: 85 000 metrinių tonų Mazuto.
      3. Preliminarus pristatymo laikotarpis: 2022 m. lapkričio 28 d. – 2023 m. kovo 30 d.
      4. Planuojama pristatyti 5 tanklaivius, po 16 000 (plius minus 10 proc.) tonų mazuto.
      5. Apie pristatymą paslaugos tiekėjas bus informuotas iš anksto nurodant pristatymo langą 10 kalendorinių dienų langą likus ne vėliau kaip likus 10 kalendorinių dienų iki pirmosios pristatymo dienos. Pristatymo langas gali būti siaurinamas iki 5 dienų, o vėliau iki 3 dienų pagal įprastą industrijos praktiką.
   4. Tanklaivio techninių charakteristikų derinimas:
      1. Prieš tanklaivio atvykimą į Klaipėdos uostą, suderinamos tanklaivio techninės charakteristikos pagal Q88 (Standard Tanker Chartering Questionnaire) formą.
      2. Techninės charakteristikos turi būti suderintos per 1 (vieną) darbo dieną nuo jų pateikimo.
   5. Tanklaivio nominavimas:
      1. Tanklaivis nominuojamas pateikiant industrijoje įprastai teikiamą informaciją, įskaitant, tačiau neapsiribojant,:
         * 1. tanklaivio atvykimo krovai datos;
           2. tanklaivio pavadinimas;
           3. numatomo priimti krovinio pavadinimas;
           4. numatomas priimti krovinio kiekis;
           5. tanklaivio agentas šiam reisui (jeigu taikoma);
           6. krovinio iškrovimo sąlygos: pilnas/nepilnas/dalinis krovinys, krovinio segregacijos sąlygos;
           7. tanklaivio prastovos tarifas;
           8. ir kt.
      2. VŠT gali pakeisti nominuotą tanklaivį, pateikdamas naują nominaciją pakaitiniam tanklaiviui ne vėliau kaip 3 (trys) kalendorinės dienos iki pirmos Pristatymo lango dienos.
   6. Tanklaivio iškrovimo laikas (*angl.* Laytime):
      1. Vieno Mazuto krovinio (t.y. 16 000 metrinių tonų mazuto (plius (minus) 10 %)) iškrovimo laikas neturi viršyti 24+6 val. (toliau – **Iškrovimo laikas**).
      2. Iškrovimo laikas pradedamas skaičiuoti:
         * 1. jeigu tanklaivis atvyksta Pristatymo lango metu, – 6 val. po tinkamo[[1]](#footnote-1) pranešimo apie pasirengimą (angl. *Notice of Readiness*, toliau – „NOR“) pateikimoarba nuo krovos rankovių prijungimo prie tanklaivio, priklausomai nuo to, kuri iš sąlygų įvyko anksčiau;
           2. jeigu NOR pateikiamas prieš pirmą Pristatymo lango dieną, – tuomet Iškrovimo laikas pradedamas skaičiuoti nuo 06 val. 00 min. nuo pirmos Pristatymo lango dienos arba nuo krovos rankovių prijungimo prie tanklaivio, priklausomai nuo to, kuri iš sąlygų įvyko anksčiau;
           3. jeigu NOR yra pateikimas pasibaigus Pristatymo langui, tuomet Iškrovimo laikas pradedamas skaičiuoti nuo krovos rankovių prijungimo prie tanklaivio, tačiau Paslaugos teikėjas turi dėti maksimalias pastangas, kad tai įvyktų kaip galima anksčiau.
      3. Jeigu tanklaivis neiškraunamas per Iškrovimo laiką, mokamos prastovos, kurių dydis yra lygus:
         * 1. tanklaivio frachtavimo (čarterio) sutartyje (toliau – „**Frachtavimo sutartis**“) numatyto dydžio prastovoms, kurias nurodo VŠT; arba
           2. jeigu Frachtavimo sutartyje prastovų dydis nenumatytas, tuomet prastovos bus apskaičiuojamos pagal Londono Tanklaivių Tarybos Komiteto (angl. *London Tanker Board Panel*) įvertinimą, atsižvelgiant į krovinio, vežto pagal sutartį dydį;
      4. Iškrovimo laikas baigiamas skaičiuoti, kai krovos rankovės atjungiamos nuo tanklaivio.
   7. Iškraunamo Mazuto kiekio ir kokybės patikros reikalavimai:
      1. Paslaugos teikėjas turi užtikrinti nepriklausomo inspektavimo atlikimą, kuri turi atlikti Nepriklausomas inspektorius, parengdamas kiekio ir kokybės sertifikatus, kurie pateikiami VŠT.
      2. Tikrinamus kokybės parametrai (i) tankis kg/m3; (ii) vandens kiekis %; (iii) sieros kiekis %; (iv) šilumingumas Mj/kg; (v) pelenų kiekis %; (vii) Temperatūra (laive) °C;.
      3. Bendra netekties norma, įskaitant matavimo priemonių leistinas metrologines paklaidas ir natūralias netektis, kuri skaičiuojama kaip skirtumas tarp į terminalą priimto krovinio kiekio ir į cisterninius vagonus pakrauto krovinio kiekis yra ne didesnė nei 0,5 %.
   8. Mokesčiai ir akcizai:
      1. Mazutas turės Sąjungos krovinio muitinį statusą pagal T2 procedūrą;
      2. Mazutui bus taikomas akcizas, kurį deklaruos ir sumokės VŠT.
   9. Mazuto saugojimas talpyklose ir inventorizacija:
      1. iš tanklaivio iškrautas Mazutas saugomas tam tinkamose talpyklose išlaikant ne mažesnę negu pristatymo metu buvusią temperatūrą iki krovos į cisterninius vagonus pradžios, kuri planuojama, kad bus tarp 40-60 °C;
      2. jeigu iš tanklaivio pristatytas Mazutas bus žemesnės temperatūros negu 40°C , Paslaugų teikėjas, VŠT nurodymu, turės suteikti Mazuto temperatūros pakėlimo paslaugą iki VŠT nurodytos temperatūros. Papildomai apmokestinamas tik temperatūros pakėlimas, temperatūros išlaikymas pristatymo tanklaiviu metu buvusiame lygyje turi būti įskaičiuotas į saugojimo įkainį;
      3. VŠT turi teisę bet kada, prieš tai įspėjusi Paslaugos teikėją, patikrinti Mazuto laikymo sąlygas ir pareikalauti atlikti inventorizaciją bei kokybės patikrinimą;
      4. Mazutas saugomas temperatūrinį rėžimą užtikrinančiose talpyklose tiek, kiek faktiškai reikia VŠT, tačiau ne trumpiau nei 20 dienų ir ne ilgiau nei 60 dienų.
   10. Mazuto pakrovimas į cisterninius vagonus:
       1. 32 cisterninių vagonų sąstatas turi būti pakrautas per ne ilgesnį kaip 8 val. laikotarpį.
       2. Mazutas kraunamas į cisterninius vagonus pagal šalių suderintą pristatymų grafiką (toliau – „**Grafikas**“), kuris turės būti parengtas pagal šiuos reikalavimus:
          * 1. Mazutas kraunamas partijomis, po ne daugiau nei 32 cisterninius vagonus vienu metu;
            2. Pakrovimai vykdomi kiekvieną parą, nebent VŠT nuspręstų kitaip.
   11. Kiti reikalavimai ir sąlygos:
       1. Jeigu tanklaivį reikia peršvartuoti nuo vienos krantinės prie kitos, tai daroma Paslaugų teikėjo sąskaita;
       2. Paslaugų teikėjas atlieka visus veiksmus, įskaitant, tačiau neapsiribojant, fiziniais, techniniais, administraciniais, teisiniais veiksmais, kurių gali reikėti tam, kad Mazutas būtų faktiškai iškrautas iš tanklaivio, saugomas ir pakrautas į cisterninius vagonus ir paruoštas pristatymui į iškrovimo vietą, dokumentų parengimu, užpildymu, informacijos pateikimu (įskaitant, paraiškas, instrukcijas ir pan.). Siekiant išvengti abejonių, jeigu ši Specifikacija nenumato, kad tam tikrą veiksmą, siekiant Mazuto perkrovimo iš tanklaivio į cisterinius vagonus rezultato ir visų su tuo susijusių pareigų įvykdymu, atlieka VŠT, jį turi atlikti Paslaugų teikėjas;
       3. Visi reikalingi dokumentai rengiami ir įforminami Lietuvos Respublikos teisės aktų nustatyta tvarka.

1. Atvykus į Klaipėdos uosto reidą arba prie krantinės. [↑](#footnote-ref-1)